**DIAKONIPLAN**

**FOR**

**AUKRA SOKN**

**2017-2018**.

Dei to punkta «målsetjing» og «i arbeid med lokale planar…» som står før Aukra kyrkjelyd sine aktivitetar under kvart hovudpunkt, er henta frå Plan for diakoni.

DEFINISJON av diakoni i kyrkjelyden:

*«Diakoni er kyrkja si omsorgsteneste. Den er evangeliet i handling og blir uttrykt gjennom nestekjærleik, inkluderande fellesskap, vern om skaparverket og kampen for rettferd»*

*VISJON for den diakonale tenesta i Den norske kyrkja:*

*GUDS KJÆRLEIK TIL ALLE MENNESKE OG ALT DET SKAPTE, VERKELEGGJORT GJENNOM LIV OG TENESTE.*

NESTEKJÆRLEIK: s 2 - 4

INKLUDERANDE FELLESSKAP: s 5 – 8

VERN OM SKAPARVERKET: s 9 – 10

KAMP FOR RETTFERD: s 10 - 11

Målet med plana er: Det skal skje ei vidareutvikling av diakonien i kyrkjelyden.

**1 NESTEKJÆRLEIK – OMSORGSARBEID**

MÅLSETJING:

1. Den lokale kyrkjelyden har eit omsorgsarbeid som er retta mot lokale utfordringar.
2. Kyrkje og kyrkjelyd inspirerer til eit nytt liv i nestekjærleik.

I ARBEIDET MED LOKALE PLANAR KAN EIN SPØRJE:

* Kven er nesten vår i lokalmiljøet
* Oppmuntrar vi kvarandre til å vise nestekjærleik? Er lokalkyrkjelyden vår og samlingane våre prega av nestekjærleik? Korleis kan ein påverke haldningar?

**AUKRA.**

* **Kirkens SOS**

har eigen representant i soknerådet.

* **Omsorg for alvorleg sjuke og døyande**

Prest og diakoniarbeidar i samarbeid med pårørande og helsesektoren/institusjon

Gjennom heile året, etter behov.

* **Sjukeheimen** 
  + Kvardagsmesse på Aukraheimen

Kort gudstenestleg samling kvar 14.dag

Ansvar: Prest.

* + Andakter på laurdagar

Ansvar: Plan vert satt opp ved kyrkjekontoret etter samrådingsmøte. (Bedehus, Klippen Dnk)

Frivillige frå fleire kyrkjesamfunn. Annakvar laurdag.

* + Gudsteneste før jul og påske (skjærtorsdag)

Ansvar: Prest, kantor.

Ressursar: Klokkar og forsongargruppe

* + Diakoniarbeidar på heimen 2 timar kvar måndag
* **Sorggruppe**

Tilbod som kjem i gang etter førespurnad frå helsesektoren eller når sørgjande gir uttrykk for det, eller også dersom sokneprest og/ eller diakoniarbeidar ser det tenleg å invitere til det.

**Ansvar:** Soknepresten og diakoniarbeidar.

**Målsetjing:** Å arbeide med livsmeistring i ein sorgsituasjon.

**Ressurs:** Skysstilbod

Ansvar:

* **Minning av døde** 
  + Det er minning av gravlagde i første ordinære gudsteneste etter gravferda.

**Ansvar:** Klokkar

* + Kyrkjelyden tek kontakt med sørgjande med tilbod om besøk/samtale ei tid etter gravferda. (ca 30 i året)

**Ansvar:** Diakoniutvalet er usikre på om det er kapasitet i staben til dette. Frivillige med kompetanse kan også vere med i denne tenesta. (Peder Nedrelid er bl.a vigsla diakon, om enn pensjonert)

* **Allehelgensgudsteneste (følgjer kyrkjeåret) (Minnegudsteneste på allehelgensdag)**

Skriftleg invitasjon til alle som har mista nokon sidan førre allehelgensgudsteneste.

Kyrkjeverja har ansvar for dette no. Oppgåva kan evt delegerast ved eit seinare høve.

**Ansvar:** Prest, kantor, klokkar (og diakoniarbeidar?) diakoniarbeidar er med som opplesar.

**Målsetjing:** Vise omsorg for dei sørgjande og gje rom for sorg og ettertanke

**Ressurs:** Ope kyrkjelydshus 2 t før gudsteneste.

Ansvar: Diakoniarbeidar/diakoniutval

Musikk i kyrkja ½ t før gudsteneste. Ansvar: Kantor

* **Sjelesorg og støttesamtalar**

**Tid:** Heile året etter behov

**Ansvar:** Diakoniarbeidar og prest.

**Kontakt med:** Kommunal leiar for psykisk helse, heimetenesta, Aukraheimen, skule og helsesøster.

**Målsetting:** Å gje støtte og hjelp til alle som av ulike årsakar treng å snakke med einkvan, også når det gjeld tru, gudsforhold og åndeleg vekst.

* **Del av beredskapsgruppa i kommunen.**

**Frå Kyrkja:** Soknepresten.

**Samarbeid med** helse- og sosialetaten, alle naudetatar.

**Målsetjing:** Etablere eit godt fagleg samarbeid og særleg ivareta den åndelege dimensjonen for menneske som har opplevd alvorlege kriser, ulukker og katastrofer.

Koordinere på vegne av kyrkjestaben.

* **Førjuls-samkome for frivillige arbeidarar**

**Ansvar:** Soknerådet

**Målsetting**: Å vise frivillige arbeidarar i kyrkjelyden at dei og arbeidet dei gjer vert lagt merke til og sett pris på, og slik få takke for innsatsen.

* **Stillearbeid /temakveldar/ bønevandring**

**Ansvar:** Diakoniarbeidar og Diakoniutvalet

**Målsetting:** Å styrke relasjonen mellom den enkelte og Gud og fellesskapet. Øve oss i å leve ved trua sine kjelder; ordet og kjærleiken frå Jesus Kristus. *«Vårt samfunn er sterkt preget av holdninger som forteller at «du er det du gjør»» - «Den kristne troen har alltid vært og er dypest sett en relasjon. Stillhetsarbeid handler om å skape rom der mennesker kan få styrket denne relasjonen, og gjøre erfaringer i møte med Gud – som enkeltpersoner og som fellesskap.»* (sitat frå Smak og se – stillhetsarbeid i menigheten)

* **Bønekrukker i kyrkja**

**Ansvar:** Sokneprest/vikarprest og klokkar har ansvar for at bønnene i begge krukker vert tatt hand om og bedt for på alle gudstenester.

**Målsetting:** At alle som ønskjer skal kunne bli bedt for, oppleve å dele ansvaret i forbøna med andre kristne, (anonyme bøner) og også få dele sine bøner med andre. (Bøner som vert nemnt høgt ved alteret)

**Tankar/idèar til vurdering:**

* Forbønsgudsteneste
* Besøksteneste med frivillege. Samarbeid med heimetenesta. Klippen. frivillegsentralen?
* Forbønsgruppe(r) *Diakoniarbeidar arbeidar vidare med denne ideen.*
* Tilbod om sorggrupper i samarbeid med dei andre kyrkjelydane i området? Ansvar: prestar og diakonar. (Slik vert det gjort somme andre stader med små kyrkjelydar…)
* Anledning til fri bøn m mikrofon i benkane under forbøna i gudstenestene

**Diakoni for born og unge:** Kva legg vi i omgrepet ungdomsdiakoni: Kor møter vi dei unge i Aukra?.

* UFO på laurdagskveldane
* Inghild har hatt bønevandring med konfirmantane, har gode erfaringar med dette.
* Fredagskveldar i kyrkjelydshuset har soknerådet foreslått. Kan vi møte dei der.

Eksempel på tiltak:

* Kirkens sos- chat, samtale med konfirmantane.

Forslag til satsingsområde:

* Konfirmantane får 15 min obligatorisk oppmøte med prest eller anna sjelesørgar. Samtalen er ein invitasjon til å snakke om tru og om livet slik det kjennast. Mål: Konfirmanten skal bli sett. Ei øving i / ufarleggjering av å snakke om trua og livet og ein invitasjon til å kome tilbake.
* Legge ut info om kirkens SOS chatteteneste på heimesida til kyrkja, på FBsida vår og gjerne også på direkteinfo til konfirmantane frå kyrkja.

**2 INKLUDERANDE FELLESSKAP**

MÅLSETJING:

1. Fellesskapa i kyrkjelyden er opne og inkluderande
2. Kyrkjelyden deltek aktivt med å styrkje fellesskap og nettverk generelt i lokalsamfunnet

I ARBEIDET MED LOKALE PLANAR KAN EIN SPØRJE:

* Kven manglar fellesskap, kven fell utanfor i lokalmiljøet vårt? Er dei eksisterande fellesskapa opne og inkluderande? Blir menneske eller grupper ståande isolerte på grunn av fysiske funksjonshemmingar eller psykiske lidingar? Skaper etninsk bakgrunn, kjønn, seksuell legning, alder, utviklingshemming, språk eller sosial posisjon, økonomi og klede avstand?
* Kva med menneske som lever i institusjon, er dei isolerte frå lokalmiljøet? Menneske med tvil, i opposisjon eller med annan livsførsel enn den aksepterte, finns det fellesskap for dei?
* Kva er til hinder for fellesskap, og korleis kan vi gjere noko med desse hindringane? Handlar det om utilgjengelege lokale og geografisk avstand eller vanar, haldningar, manglande kunnskap og frykt for det ukjende?

**AUKRA.**

* **Kyrkjevertar**

**Ansvar** for kontakt med frivillige**:** Diakoniarbeidar.

for å ta i mot og forklare oppgåva: Klokkar

**Ressursar:**  Frivillige. Namneskilt til kyrkjevertar. Lister med ansvarsområder og kva den enkelte frivillege skal gjere.

**Målsetting:** At alle som kjem til gudsteneste skal kjenne seg sett og velkomne. At frivillige skal få gjere teneste i kyrkjelyden. At dei som kjem får med seg rett program og salmebok/bøker for dagen.

* **Pensjonist-/eldre-treff**

**Tid:** Ein føremiddag tidleg i desember

**Ansvar:** Stab, diakoniutval og frivillige.

**Ressursar:** Barnegospel, pensjonistforeininga, andre frivillige. Skule-kyrkje-samarbeid!

**Målsetjing:** Skape eit treffpunkt i kyrkja etter ønskje frå pensjonistforeininga. **OBS!** Sjekk tidspunkt for andre arrangement: Aukraheimen og Frivilligsentralen.

* **Kvardagsmesse i kyrkja med påfølgjande kyrkjekaffi**

**Tid for messe:** Kl 10.30 – ca11.00 kvar tredje tysdag i mnd.

**Ansvar for messe:** Prest og kantor

**Ansvar kyrkjekaffi:** Frivillig (Svein Løwe)

**Målsetjing:** Treffpunkt m nattverd for stab og andre, der felles lunch/kyrkjekaffi også kan gi rom for gode samtalar.

* **Kyrkjekaffi** etter dei fleste gudstenester

**Ansvar:** Sokneråd ved store gudstenester. Diakoniutvalet har to krkkaffiar i året

Kyrkjeverje har ansvar for at det alltid er kjeks el.l, saft og kaffi i kyrkjestova, og eingongskoppar/seviettar og evt papptallerknar i kottet i våpenhuset.

Kyrkjevertar lagar kaffi før gudstenesta og ordnar til krkkaffi etter gudstenesta. (frå hausten 2017)

**Målsetjing:** Kyrkjegjengarane skal kunne stoppe opp og ta ein prat etter gudstenesta. Viktig for å skape fellesskap og byggje kyrkjelyd.

**Ressurs:** Sokneråd. Diakoniutval. Kyrkjeverje. Frivillege (kyrkjevertar)

* **Kyrkjedag for brukarar av- /buande i Aukraheimen**

Særskilt tilrettelagt gudsteneste i kyrkja ein sommarkvardag i juni –

**Ansvar:** Prest, kantor, kyrkjetenar og diakoniarbeidar.

**Samarbeid med:** Aktivitør på Aukraheimen.

**Målsetjing:** Gje buande på institusjon og andre brukarar tilbod om gudsteneste i eit kyrkjerom utanfor institusjonen.

* **Dåpsvertar**

**Ansvar:** Kyrkjeverja

**Oppgåve:** Møte dåpsfølgjet og hjelpe dei til rettes. Ordne i kyrkjestova. Ulike liturgiske oppgåver, som tenning av dåpslys.

**Ressurs:** Fast gruppe av frivillige og konfirmantar

**Målsetjing:** At dåpsfolket skal føle seg godt ivaretatt og at frivillige og konfirmantar som ønskjer det skal få bidra med meiningsfylte oppgåver i samanheng med gudsteneste.

* **Rømmegraut på kyrkjelydshuset på feitetysdag (før faste)**

**Ansvar:** Sokneråd

**Målsetjing:** Opne kyrkjelydshuset og kyrkjelyden for litt større og annleis fellesskap enn til vanleg. Å ete i lag er og har alltid vore fellesskapsdannande, og er inkluderande for alle.

(Alternativ mat til dei som ikkje tåler mjølk?)

* **50-årskonfirmantar**

**Tid:** Ein gong kvar sommar

**Ansvar:** Initiativ frå jubilantane. Soknepresten: Gje dei tid i gudstenesta.

**Målsetjing:** Å vise at kontakta med kyrkje, og dermed Gud, er noko som varer livet ut, og at alle er velkomne inn i fellesskapet. At gode minner om ei viktig tid kan delast.

* **Kyrkjelydstur til Bjorli** (særleg aktuelt for barnefamiliar?)

**Tid:** Våren (mars)

**Ansvar:** Sokneråd, eigen frivillig Bjorli-komitè, Bjorliheimen og kyrkjeverje samarbeidar om gjennomføringa

**Ressursar:** Frivillige.

**Målsetjing:** Skape samhald og lage rom for å verte kjend med andre i kyrkjelyden. Forkynning gjort tilgjengeleg for alle aldersgrupper.

* **Kyrkjelydstur**

**Tid:** Juni

**Ansvar**: Soknerådet

**Målsetjing:** Skape samhald og fellesskap i vår kyrkjelyd og mellom kyrkjelydar i fleire sokn.

* **Korarbeid** (samarbeid med trusopplæringa?)

Kyrkjelyden vår har *tre* kor, frå førskulealder til vaksne: Barnegospel (4 – 10 år*),* GossenGospelVoices (14 – 100 år) og forsongarkor ved gudstenester (ope)

**Ansvar:** Frivillige og tilsette i kyrkjelyden.

**Målsetjing:** Skape inkluderande fellesskap for menneske i alle aldrar. Det er viktig å ha aktivitetar som ikkje har konkurransepreg, men likevel gjer at ein kjenner på meistring. Song/musikk er også viktig ved gudstenester og i konsertar som «åndeleg føde» for dei som får lytte til han, og slik sett skape kontakt med det guddommelege i oss og rundt oss..

* **«Opa Dør» i samarbeid med Betania Bedehus.** Sidan des 2015

**Tid:** September - mai

**Ansvar:** Diakoniarbeidaren og Ingunn Solem (styret ved Betania Bedehus) i tillegg til nokre frivillege

**Målsetjing:** Ein aktivitetsstad og møteplass for alle menneske uavhengig av alder, religion, kjønn, legning, nasjonalitet, prestasjonsevne, historie… Målet er også at nokre av dei som går skal få stadig meir ansvar for å drive Opa Dør; at det blir meir «sjølvgåande»

**Stad:** Betania Bedehus. Andre laurdag i mnd kl 12:00 -15:00

* **Tysdagskafe på KLH** (sidan jan.2016)

**Ansvar:** Diakoniarbeidaren og frivillige (Aud Løwe og enkelte på arbeidstrening frå NAV)

**Målsetjing:** Å ha ein møtestad for personar som ikkje er i arbeid, som er på tur i skogen, som ønskjer å møte folk og prate litt, men ikkje orkar å invitere, som er støttekontakter – kort sagt for alle som ønskjer ein kopp kaffi/te og eit vaffelhjarte på ein heilt vanleg tysdag.

* **Basarar på bedehusa**

Basarane vert tekne med her for å vise verdien av slike samlingar, også diakonalt. Mange menneske bidreg med gevinstar, mat og organisering, og basarane er eit svært godt døme på inkluderande fellesskap på tvers av alder, funksjonshemmingar og tru/livssyn.

**Ansvar:** Styra for bedehusa Betania og Rød bedehus, og misjonsforeiningar på Gossen.

**Målsetjing:** Å samle menneske i alle aldrar for å ha det kjekt i lag, og for å få inn pengar. Midlane som kjem inn går stundom til misjonsprosjekt ute, og andre gonger til heimemisjonen.

**Tankar til vurdering:**

* Gudsteneste for/med menneske med psykiske funksjonshemmingar/funksjonsnedsettingar
* Ungdomsgudsteneste laga av/med konfirmantar (Felles med trusopplæring)
* Familiesøndag med pilegrimsvandring i aukraskogen eller berre rundt og i kyrkje/kyrkjelydshus?
* Økumenisk arbeid
* *Gudstenestearbeid/samtaletilbod til dei som bur og jobbar på Nyhamna. (under utvikling. Ansvar: Soknepresten)*

**3 VERN OM SKAPARVERKET**

MÅLSETJING:

1. Kyrkje og kyrkjelyd arbeider med den bibelske forståinga av Guds skaparverk og mennesket som ein del av det
2. Kyrkjelyden og den enkelte er aktivt og konkret med på å skape ein positiv livsstil som fremjar balanse og heilskap.

I ARBEIDET MED LOKALE PLANAR KAN EIN SPØRJE:

* Korleis leggje til rette slik at bibelstudium, gudstenester og andaktsliv òg set vern om skaparverket i sentrum? Korleis kan dette forme livet og haldningane våre?
* Korleis kan vi i ord og handling fremje alternativ til ideala og livsstilen i forbrukarsamfunnet og hjelpe til at vi får ei berekraftig forvaltning av skaparverket?

**AUKRA.**

* **Ansvar for miljøet («Grøn kyrkjelyd»? «miljøfyrtårn»?)**

**Ansvar:** Sokneråd og kyrkjeverje(?) Alle tilsette.

**Målsetjing:** Å ta ansvar i kampen mot overforbruk og forureining, og minne kyrkjelyden om ansvaret vi som menneske har for alt det skapte. Bruke minst mogleg eingongs-service ved kyrkjelyden sine arrangement. Oppfordre til å dele av det ein eig og har. «Forsaking og vilje til å gje avkall kan ein relatere direkte til nestekjærleik» (sitat frå diakoniplanen)

* **Hausttakkefest (Gudsteneste + kyrkjekaffi)**

**Ansvar:** Soknerådet. Arne/Helga Hjelmås og Bygdekvinnelaget.

**Målsetting:** Vere merksame på, og vise takksemd for Guds skaparverk og hans glede over fortsatt å skape. Glede oss over frukter og grønsaker henta frå vårt eige nærmiljø.

* **Fasteaksjonen**

Kvart år, tysdag før palmesøndag Går denne aksjonen av stabelen. Klima og miljø har tidvis vore i fokus, men vi vel å plassere meir detaljar om aksjonen under neste hovedtema: Kamp for rettferd.

**Tankar til vurdering:**

* Pilegrimsvandring med fokus på skaparverket..
* Skaparverketsdag; gudsteneste: DU skal delta på friluftsgudsteneste i 18.06.17. Vi vil prøve å få fokus på vern om skaparverket.

**4 KAMP FOR RETTFERD**

MÅLSETJING:

1. Kyrkje og kyrkjelyd engasjerer seg i rettferdig fordeling av ressursane i verda
2. Kyrkje og kyrkjelyd står opp for menneske som får krenkt menneskeverdet sitt

I ARBEIDET MED LOKALE PLANAR KAN EIN SPØRJE:

* Korleis kan vi hjelpe til med å setje urett på dagsordenen i samfunnet?
* Korleis kan vi kjempe mot det som truar livet, helsa og menneskeverdet vårt?

Obs! Møte mellom menneske kan verke frigjerande, men dei kan òg understreke forskjellane!

**AUKRA.**

* **Fasteaksjonen**

Kirkens Nødhjelp sin store bøsseinnsamlingsaksjon tysdag før palmesøndag kvart år. Del av konfirmantane si undervisning om solidaritet og det aktuelle temaet for aksjonen.

**Ansvar:** Sokneprest, trusopplærar, diakoniarbeidar, sokneråd, kyrkjeverje

**Ressursar:** Konfirmantar, konfirmantforeldre og/eller andre vaksne som kan gå med bøsse. Vaksne som kan køyre ved behov. Nokon (kven?) som kan organisere utdelings og innsamlings-sentral for bøssene. Matbete?

**Målsetting:** Minne oss alle om- og sette ut i livet - det Jesus sa og viste oss om menneskeverd og nestekjærleik. Gje alle i kyrkjelyden ein sjanse til å gjere noko for andre – kunne bidra – ved å gje til aksjonen. Ha som mål at alle hus i soknet får besøk av bøsseberar.

**Samarbeide med:** Kirkens Nødhjelp

* **Misjonsprosjekt**

I juni 2015 fekk Aukra kyrkjelyd nytt misjonsprosjekt i samarbeid med NMS (Norsk Misjonsselskap): «Gi et kirketak, Kamerun.»

**Målsetting:** Ved å støtte menneske i ulike former for naud vert vi gjort medvitne om vår eigen rikdom og vårt ansvar, og misjonsprosjekt kan gje oss nyttig kunnskap om livet i andre kulturar. Jesus hadde alltid auge og hjarte for dei svake og utsette i samfunnet, og vi har fått same oppdraget.

**Kyrkjelyden treng å verte minna om misjonsprosjekta som ein ordinær del av arbeidet vårt, og ikkje som noko vi særleg legg vekt på berre eit par gongar i året.** Fast plass i kyrkjebøna?

* **Kirkens Nødhjelp har eigen representant i soknerådet**

**Tankar til vurdering:**

* Invitere organisasjonar som Menneskeverd *(«Norges eneste livsvernorganisasjon som jobber for livsrett, likeverd og livshjelp» «..utstrakt opplysningsarbeid mot ungdom»*) og Amnesty til dømes til ungdomssamling/konfirmantar
* Delta i førebyggande arbeid i lag med politi, skule, barnevern og familiekontor

**Diakoniplana**

Diakoniplana er ført i pennen av diakoniarbeidar Inghild Lynge og gjennomgått og vurdert av Diakoniutvalet. (apr.2017)

Soknerådet godkjenner diakoniplana. Diakoniplana skal evaluerast og oppgraderast i soknerådet kvart år. (SR-vedtak 2017)

Rettingar i planen gjort 19.april 2017 av I. Lynge.